armvectores/hy_wikipedia_2023 huggingface dataset:
Toranomon Hills

Toranomon Hills (ճապ.՝ 虎ノ門ヒルズ Տորանոմոն հիրուձու), Ճապոնիայի Տոկիո քաղաքի Մինատո շրջանի Տորանոմոն գործարար թաղամասում գտնվող երկնաքեր՝ կառուցվածMori Building Company ընկերության կողմից։ Նախագծված է NIHON SEKKEI, INC. ընկերության կողմից։
Ճարտարապետական 255,5 մետր բարձրությամբ՝ սա Տոկիոյի ամենաբարձր շենքն է, գերազանցում է Midtown Tower երկնաքերին, որն ունի 248 մետր բարձրություն։
Երկնաքերը թալիսման ունի, որը կոչվում է Տորանոմոն (トラのもん)՝ներշնչված ճապոնական Դորաէմոն կերպարով ։ Toranomon Hills-ը բացվել է 2014 թվականի հունիսի 11-ին։


== Հարկեր ==

47F - 52F՝ Andaz Tokyo Toranomon Hills հյուրանոց՝ 164 համարներով և 37-րդ հարկում գտնվող սրահով։
37F - 46F՝ մասնավոր բաժիններ (172 բնակարաններ)
6F - 35F՝ օֆիսներ
4F - 5F՝ կոնֆերանս-դահլիճ
1F - 4F՝ մրցութային վարձակալներ
B3F - B1F՝ 544 մեքենաների համար նախատեսված կայանատեղի


== Վարձակալներ ==
Պետական կենսաթոշակային կուտակային ֆոնդը, որն աշխարհի ամենախոշոր ֆոնդն է, 7-րդ հարկում ունի իր շտաբ-բնակարանը։ Novartis և State Street Corporation ընկերությունների ճապոնական շտաբ-բնակարանը նույնպես տեղակայված է այս երկնաքերում։ K&L Gates իրավաբանական կազմակերպությունը 28-րդ հարկում իր օֆիսն ունի։ ArcelorMittal ընկերության՝ Տոկիոյի օֆիսը տեղակայված է 6-րդ հարկում։


== Տես նաև ==
Ճապոնիայի ամենաբարձր կառույցների ցանկ


== Ծանոթագրություններ ==


== Արտաքին հղումներ ==
http://toranomonhills.com/en/ Toranomon Hills. պաշտոնական կայք
(6849) 1979 MX6

(6849) 1979 MX6, աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանորա Հելինի և Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,367133 ա. մ., առավելագույնը մոտենում է 2,1589 ա. մ. հեռավորության վրա և հեռանում 2,5753 ա. մ., իսկ Երկրի ուղեծրին աստերոիդը նվազագույնը մոտենում է 1,1452 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1330,25 երկրային օրվա ընթացքում, իր ուղեծրով շարժվելով միջինում 0,270626 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6849) 1979 MX6 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կառլ Վեսթման

Էռնստ Կառլ Վեսթման (շվեդերեն՝ Ernst Carl Westman, փետրվարի 20, 1866(1866-02-20), Ուփսալա, Շվեդիա - հունվարի 23, 1936(1936-01-23), Ստոկհոլմ), շվեդ ճարտարապետ և ինտերիերի դիզայներ։ Եղել է ազգային ռոմանտիկ ոճի վաղ որդեգրող, թեև հետագայում ստեղծագործել է 1920-ականների նեոդասական ոճով։


== Կենսագրություն ==
Կառլ Վեսթմանը ծնվել է Ուփսալայում, 1866 թվականին։ 1885-1889 թվականներին սովորել է Թագավորական տեխնոլոգիական ինստիտուտում, այնուհետև 1889-1892 թվականներին՝ Ստոկհոլմում գտնվող Շվեդիայի գեղարվեստի թագավորական ակադեմիայում։ 1893 թվականին ամուսնացել է նկարիչ Էլին Անդերսոնի հետ և տեղափոխվել Միացյալ Նահանգներ, որտեղ 1893-1895 թվականներին պրակտիկ հմտություններ է ձեռք բերել ճարտարապետ Ռ. Լ. Դաուսի հետ։
1895 թվականին վերադարձել է Ստոկհոլմ՝ աշխատելու ճարտարապետ Արոն Յոհանսոնի համար (որն այդ ժամանակ Ստոկհոլմի Խորհրդարանի նոր շենքի վրա աշխատող   ճարտարապետն էր (1895-1904))։ 1897 թվականին Վեսթմանը բացել է իր սեփական ճարտարապետների բյուրոն։ 1912 թվականին նա դարձել է Շվեդիայի գեղարվեստի թագավորական ակադեմիայի անդամ, իսկ 1916 թվականին՝ Շվեդիայի թագավորական բժշկական խորհրդի գլխավոր ճարտարապետ։
Կառլ Վեսթմանը Շվեդիայում ճարտարապետության մեջ ազգային հատկանիշներին վերադառնալու ջատագովներից է եղել։ Նա առաջին շվեդ ճարտարապետներից մեկն էր, որը մշակեց նոր Հյուսիսային ազգային ռոմանտիկաական ոճը. ոճ, որը վերցնում է մշակութային և շինարարական նախադեպերը և դրանք ձուլելով անգլիական «Արվեստ և արհեստ» շարժման գաղափարներին՝ ստեղծում հստակ շվեդական ճարտարապետություն` հաճախ աղյուսով և փայտով։
Ստոկհոլմում Կառլ Վեսթմանի կառուցած Շվեդիայի ընդհանուր բժշկական ասոցիացիայի շենքը (1904-1906) առաջին հյուսիսային մոդեռն ոճի շենքն էր, որը կառուցված էր Ազգային ռոմանտիկ ոճով, ինչպես նաև Գյոթեբորգում (1910-1914) Ռյոհս թանգարանի և Ստոկհոլմի դատարանի (1911-1915) շենքերը ևս այս ոճի երկու նշանավոր օրինակներ են։ Ստոկհոլմի դատարանի շենքն առանձնահատուկ նմանություններ ունի միջնադարյան Վադստենա ամրոցի հետ և ցնցող տեսարան է ստեղծում Ստոկհոլմի կենտրոնում, չնայած շենքն իր նպատակների համար բավականին ճկուն չէ։
Ավելի ուշ, Վեսթմանն աշխատել է մասնավորապես որպես հիվանդանոցների ճարտարապետ՝ աստիճանաբար ընդունելով 1920-ականների դասական ոճը, որի նշանավոր օրինակներից են «Բեկոմբերգա» հիվանդանոցը (1927-1935) և Կարոլինսկա հիվանդանոցը (1935-1940), որի կառուցումն ավարտվեց Վեսթմանի մահից հետո։ Մինչդեռ Բեքոմբերգայում գտնվող հոգեբուժարանը խիստ սիմետրիկորեն պլանավորված էր՝ բավականին ֆունկցիոնալ ձևով խմբավորված զանգվածային շենքերով, Կարոլինսկա հիվանդանոցը ձգտում է ավելի ֆունկցիոնալ ճարտարապետության, որտեղ պակասում էր սիմետրիկ դիզայնը։
Կառլ Վեսթմանը կես դրույքով աշխատել է որպես ինտերիերի դիզայներ։ Մահացել է Ստոկհոլմում, 1936 թվականին։


== Պատկերասրահ ==

		
		
		
		
		
		
		
		


== Ծանոթագրություններ ==


== Գրականություն ==
Linde Bjur, Gunilla; Engström, Krister (2013). Arkitekter & fasader : Göteborg 1850-1920. Stockholm: Balkong. sid. 194-207. Libris 12154213. ISBN 9789185581542
Palm, Bertil (1954). Arkitekten Carl Westman 1866-1936. Lund: CWK Gleerup. Libris 808867
Ուլյանովսկի շրջան (Կալուգայի մարզ)

Անվան այլ կիրառումների համար տե՛ս՝ Ուլյանովսկի շրջան (այլ կիրառումներ)Ուլյանովսկի շրջան (ռուս.՝ Ульяновский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Ուլյանովո։


== Աշխարհագրություն ==
Շրջանի տարածքի մակերեսը կազմում է 1655,9 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 7472 մարդ։ Բնակչության խտությունը կազմում էր 4,51 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դենիս Թումասյան

|2019–2020|  Չայկա Պեսչանոկոպսկոյե|17 (1)}}

| ընդհանուր տարիներ = 
| ընդհանուր խաղեր = 
| ընդհանուր գոլեր = 
| ազգային թիմ =  
| մարզչական ակումբ = 
| պարգևների փոխարեն = 
| մեդալ = 
| մեդալ-ծալել = 
| մասնագիտական ըստ = 
| հավաքականի ըստ = 

}}
Դենիս Թումասյան (ապրիլի 24, 1985(1985-04-24), Կիև, Ուկրաինական ԽՍՀ, ԽՍՀՄ), հայկական ծագմամբ ռուս նախկին ֆուտբոլիստ, ֆուտբոլային մարզիչ։ Խաղացել է պաշտպանի դիրքում։


== Կարիերա ==
Թումասյանն իր առաջին գոլը խփել է «Ուրալ» ֆուտբոլային ակումբի կազմում, 2010 թվականի ապրիլի 10-ին։ Իր գոլով, Դենիսը բացել է խաղի հաշիվը։ Նրանց մրցակիցը «Ռոտորա» ֆուտբոլային ակումբն էր։ Խաղը ավարտվեց 2:1 հաշվով, հօգուտ Ուրալի։
Հանդես է եկել 3-րդ լիգայում, որտեղից շատ կարճ ժամանակում տեղափոխվել է հիմնական կազմ։ Ֆինլանդիայում անցկացրել է ընդամենը 40 խաղ և դարձել 8 գոլի հեղինակ։
Ֆինլանդիայում 2 մրցաշրջան անցկացնելուց հետո, նորամուտ է նշում դեպի ռուսական ֆուտբոլ։ Եղել է մոսկովյան «Տորպեդո» ակումբի խաղացող։
2014 թվականի հունիսի 18-ին տեղափոխվել է «Ուֆա» ակումբ։


== Կարիերան ազգային հավաքականում ==
2011 թվականի օգոստոսի 28-ին հրավիրվել է հանդես գալու Հայաստանի ազգային հավաքականում։ Սակայն ֆուտբոլիստը այդպես էլ չմիացավ թիմին։ Ըստ տարբեր ԶԼՄ-ների, Դենիսը Հայաստան չուղևորվեց տարբեր փաստաթղթային սխալներ ունենալու պատճառով։


== Ձեռքբերումները ==


=== Թիմային ===
2012/13 թվականի Ռուսաստանի ֆուտբոլի առաջնության հաղթող
2012 և 2013 թվականներին արժանացել է Գավաթի


=== Անձնական ===
2012/13 մրցաշրջանի լավագույն պաշտպան
2012/13 մրցաշրջանի լավագույն պաշտպան-ռմբարկու


== Ծանոթագրություններ ==


== Արտաքին հղումներ ==
Ֆուտբոլիստի պրոֆիլը «Ուրալի» պաշտոնական կայքում Archived 2012-06-03 at the Wayback Machine. (ռուս.)
Ֆուտբոլիստի պրոֆիլը footballdatabase.eu կայքում (անգլ.)
Fueled by Ramen

«Fueled by Ramen», ամերիկյան ձայնագրման լեյբլ, որը հիմնադրվել է Ջոն Յանիկի և Վինի Ֆյորելլայի կողմից։  Fueled by Ramen-ը Warner Music Group-ի մասնաճյուղն է, նրա դիստրիբյուտորները՝ Warner Music Group-ը և Atlantic Records Group-ը (Վերջինս ԱՄՆ-ում)։
Ջոն Յանիկը լեյբլի մասին մտածել է դեռ որպես ավագ դպրոցի աշակերտ։ Ընդունվելով Ֆլորիդայի համալսարանը Գէյնսվիլում նա միացավ «Less Than Jake» 
և թմբկահար Վինի Ֆյորելլայի հետ։ Այնուհետև «Fueled by Ramen»-ը դարձել է իրականություն։ Լեյբլի անվանումը առաջացել է ramen արիշտաից, որով ստիպված սնվում էին ստեղծողները փաստաթղթերի ձևակերպման համար մեծ ներդրումների պատճառով։
1998 թվականին «Fueled by Ramen» խմբի կողմից «Jimmy Eat World»-ում թողարկվեց համանուն EP-ն՝ երգերի հինգ ժողովածու, որոնք մեծ հաջողություն են ունեցել լեյբլի համար։ Ապա «Fueled by Ramen»-ը կառուցել է իր առաջին գրասենյակային տարածք Tampa:
Այդ ժամանակից ի վեր նրանք թողարկել են բազմաթիվ ալբոմներ, այդ թվում՝ 2003 թվականին «Fall Out Boy Take This to Your Grave» խմբի ալբոմը, որը RIAA-ին բերել է ոսկե կարգավիճակ է։
2007 թվականին լեյբլը գրասենյակ բացեց Մանհեթենի կենտրոնում և նույն թվականին թողարկեց «Paramore Riot!» ալբոմը, որը դեբյուտը կատարել է «Top 20 of the US Billboard 200-ում» ՝ ստանալով պլատինե կարգավիճակ։
Երկրորդ ալբոմ «Panic! at the Disco Pretty Odd» նմանատիպ հաջողություն է ստացել՝ «Billboard 200» հիթ-շքերթի երկրորդ հորիզոնականում հայտնվելով ու առաջին շաբաթվա ընթացքում վաճառելով ավելի քան 139 000 օրինակ, ինչպես նաև վերջերս ստանալով պլատինե կարգավիճակ։
2009 թվականի վերջին «Paramore»-ը ձայնագրվել է Brand New Eyes ստուդիական երրորդ ալբոմը, որը դեբյուտային է երկրորդ հորիզոնականում, նրա վաճառքը կազմել է 175 000 օրինակ առաջին շաբաթվա ընթացքում, ինչը նրան կդարձնի առավել արագ վաճառվող ալբոմ լեյբլի պատմության մեջ։


== Հղումներ ==
http://www.fueledbyramen.com Fueled by Ramen. պաշտոնական կայք
Կաղապար:Myspace
Տեսանյութը ՅուԹյուբում
Interview with John Janick, HitQuarters Sep 06


== Ծանոթագրություններ ==
Բակուր Ա

Բակուր Ա (ծն. և մահ.թթ. անհայտ), Մեծ Հայքի Արշակունի թագավոր 161-163 թվականներին։
Գահ է բարձրացել Պարթևաց Վաղարշ III թագավորի աջակցությամբ, հռոմեական դրածո Սոհեմոս թագավորի տապալումից հետո։ Բակուրի մասին տեղեկությունները կցկտուր են։ Հռոմեական զորավար Ստատիոս Պրիսկոսը համառ կռիվներով գրավել է Արտաշատը և ձերբակալել Բակուրին։
Տրդատ իշխանի գլխավորությամբ հայոց ապստամբությունը Հռոմին հարկադրել է հրաժարվել Մեծ Հայքը Հռոմեական նահանգ դարձնելու մտադրությունից։ Մարկոս Ավրելիոս կայսրը հայկական գահը կրկին հանձնել է Սոհեմոսին։ Բակուրը եղբոր՝ Միհրդատի հետ տարվել է Հռոմ և որդեգրվել Ավրելյան տոհմում։ Բակուրը ձևականորեն շարունակել է կրել «Թագավոր Հայոց Մեծաց» տիտղոսը և համարվել հայկական գահի հավակնորդ։
Զարեչիե (գյուղ, Իզյասլավի շրջան)

Անվան այլ կիրառումների համար տե՛ս՝ ԶարեչիեԶարեչիե (ուկրաիներեն՝ Заріччя), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Զարեչիե գյուղում բնակվում էր 35 մարդ։ Բնակավայրը զբաղեցնում է 0,333 կմ² տարածք։ Բնակչության խտությունը կազմում էր 105,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլի Ռուսաստանի սուպերգավաթ 2012

Ֆուտբոլի Ռուսաստանի Սուպերգավաթ 2012 (ռուս.՝ Суперкубок России по футболу 2012), անցկացվել է 2012 թ. հուլիսի 14-ին Սամարա քաղաքի Մետալուրգ մարզադաշտում։


== Խաղի կազմակերպում ==
Մրցաշարի տիտղոսային հովանավորը դարձել է ТТК ընկերությունը։ Փետրվարի 19-ին խաղն անցկացնելու համար նշանակվել են մարզչական խումբ Ստանիսլավ Սուխինայի գլխավորությամբ։  Նրան օգնել են Վյաչեսլավ Խառլամովը Տյումենից և Իգոր Լապիդուսը Էլիստայից։ Պահեստային մրցավարը եղել է Ալեքսանդր Կոլոբաևը Մոսկվայից։


== Խաղ ==


== Ծանոթագրություններ ==


== Հղումներ ==
Հաշվետվություն championat.com կայքում Archived 2016-03-04 at the Wayback Machine.
Վորոբյովիցա

Վորոբյովիցա (ռուս.՝ Воробьёвица), գյուղ Ռուսաստանի Կոստրոմայի մարզի Վոխոմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղարաշեյխ (Էրզրումի գավառ)

Ղարաշեյխ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 23-24 կմ հարավ-արևմուտք, գետակի ափին։


== Բնակչություն ==
XX դարի սկզբին ուներ 40 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պոկուտինո

Պոկուտինո (ուկրաիներեն՝ Покутине), գյուղ Ուկրաինայի Վիննիցայի մարզի Շառգորոդի շրջանում։ Հիմնադրվել է 1710 թվականին։
2001 թվականի տվյալներով Պոկուտինո գյուղում բնակվում էր 760 մարդ։ Բնակավայրը զբաղեցնում է 17,62 կմ² տարածք։ Բնակչության խտությունը կազմում էր 43,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Աստվածածին եկեղեցի (Նովոչերկասկ)

Սուրբ Աստվածածին եկեղեցի (ռուս.՝ Церковь Покрова Пресвятой Богородицы ), ուղղափառ (հնածիսական) նախկին տաճար Ռուսաստանի Դոնի զորքի մարզի Նովոչերկասկ քաղաքում։ Կառուցվել է 1908 թվականին, ճարտարապետական ոճը` էկլեկտիկա։ Գտնվել է Պոչտովայա փողոց, 39 հասցեում (այժմ` Պուշկինի փողոց, 41. այդ վայրում ներկայումս հրշեջ ծառայության № 5 մասի շենքն է)։


== Պատմություն ==
XX դարի սկզբին Նովոչերկասկի հնածիսականները, զգալով ուղղափառ և հնածիսական եկեղեցիների միջև հարաբերությունների ջերմացումը, որը ստեղծվել էր 1905 թվականին Ռուսական կայսրության քաղաքացիներին խղճի, խոսքի, ժողովների և միությունների ազատություն շնորհող ցարական հրովարտակի հրապարակման կապակցությամբ, որոշեցին քաղաքում կառուցել հնածիսական տաճար։ Նրանց վիճակը թեթևացրեց նաև 1906 թվականի դավանանքի ազատության մասին օրենքը։
Այս նպատակով նովոչերկասկցի հնադավան կազակ Դմիտրի Ֆեոդորովիչ Բայդալակովը տաճարի կառուցման համար նվիրաբերեց Պոչտովայա փողոցի իր տան բակը երկու քարե տներով։ Ստանալով նոր եկեղեցի կառուցելու թույլտվությունը` հնածիսականները սկսեցին շինարարությունը և  ավարտեցին 1907 թվականին։ Տաճարի ներսը պատկերազարդել է նկարիչ Իվան Ֆեոդորովիչ Պոպովը, որը մասնակցել է Դոնի զորքի մայր տաճարի որմնանկարների ստեղծմանը։ Եկեղեցու ներսում, ըստ ժամանակակիցների, ստեղծվել է գեղեցիկ երկնագույն ոսկեզօծ պատկերակալ։ 1908 թվականի հոկտեմբերի 26-ին կայացել է այս հնածիսական տաճարի օծումը, որը կատարել է Մոսկվայից ժամանած հնածիսական արքեպիսկոպոս Յոհան Կարտուշինը, որին օգնել է եպիսկոպոս Թեոդոսիոսը։ Պետական իշխանությունը ներկայացնում էր զորական վարչական ատաման, հեծելազորի գեներալ Ալեքսանդր Վասիլևիչ Սամսոնովը։
1917 թվականի Հոկտեմբերյան հեղափոխությունից հետո եկեղեցին ոչնչացվել է։ Նույն Պոչտովայա փողոցում միմյանցից 300 մետր հեռավորության վրա գտնվել են երկու Նիկոլաևյան եկեղեցիներ. մեկը` ուղղափառ` Նիկոլայի հրապարակում (այժմ` Լևսկու հրապարակ), մյուսը` հնածիսական` Ալեքսանդրի այգու մոտ։ Դրանք նույնպես ավերվել են։


== Պատկերասրահ ==
Պատմական լուսանկարներ
		
		


== Մատենագիտություն ==
«Епархиальные Ведомости», 1908 год.


== Ծանոթագրություններ ==


== Հղումներ ==
Новочеркасск. Церковь Покрова Пресвятой Богородицы.
Հաննիբալյան երդում

Հաննիբալյան (Հաննիբալի) երդում, թևավոր արտահայտություն, որը նշանակում է հաստատակամություն պայքարելու մեկի դեմ և հաղթելու, մինչև կյանքի վերջը պահված երդում։
Ըստ ավանդության, երբ լրանում է Հաննիբալի ինը տարին, հայրը՝ Կարթագենի նշանավոր զորավար ու պետական գործիչ Համիլկարը, նրան իր հետ տանում է Իսպանիա, որտեղ ցանկանում է փոխահտուցել իր քաղաքի կորուստը, ինչը եղել էր Առաջին փյունիկյան պատերազմի ժամանակ։ Արշավ մեկնելուց առաջ հայրը աստվածներին զոհեր է մատուցում, իսկ զոհաբերությունից հետո իր մոտ է կանչում Հաննիբալին ու հարցնում, թե արդյոք ցանկանում է գալ իր հետ։ Երբ տղան ուրախությամբ համաձայնվում է, Համիլկարը տանում է Հադեսի տաճարի զոհասեղանի մոտ և հորդորում երդվել, որ երբեք Հռոմի հետ չի հաշտվի, կմնա նրա թշնամին։ Տաճարում փոքրիկ Հաննիբալը երդվում է աստվածների առաջ և խոստանում, որ սրբությամբ կկատարի հորը տված երդումը։ 
Հաննիբալը մոտ քսան տարի ահ ու սարսափի մեջ է պահում Հռոմը։ Հաննիբալի բանակներն անցնում են Իսպանիա, Գալիա, անցնում Ալպերը, մտնում Իտալիա և մոտենում Հռոմին։ Չնայած Կարթագենը երեք փայլուն հաղթանակ է տանում, սակայն Հռոմի ուժերի գերակշռությունը, ինչպես նաև թշնամու երկրում գտնվելը և այլ դժվարություններ արագացնում են Կարթագենի կործանումը։ Բայց Հաննիբալը չի հաշտվում՝ հավատարիմ մնալով իր երդմանը։
Պոլիբիոսի և որոշ այլ պատմաբանների խոսքերով՝ Հաննիբալն ինքն է պատմել այս պատմությունը սելևկյան արքա Անտիոքոս III-ին։ 
Ներկայումս «Հաննիբալյան երդում» արտահայտությունը թևավոր խոսքի ուժ է ստացել և փոխաբերական իմաստով նշանակում է տալ հանդիսավոր և անխախտ երդում ու հավատարիմ մնալ այդ երդմանը։


== Ծանոթագրություններ ==
12"/50 Mark 8

12"/50 Mark 8, ամերիկյան 305 մմ հրետանային նավ, որն ընդունվել է 1944 թվականին։ Այս տեսակի զենքերով կայանքներով զինված են եղել «Ալյասկա» տիպի գծային հածանավերը։


== Մշակում և արտադրություն ==
Զենքը նախագծվել է 1939 թվականին, իսկ առաջին նմուշը փորձարկվել է 1942 թվականին։ Ի տարբերություն նախորդների, ինչպիսիք են «Նորթ Քերոլայն» տիպի գծային նավերի համար 16" /45 զենքերը, որոնք լիովին պատրաստվել են Վաշինգտոնի Naval Gun Factory-ի նավային գործիքների գործարանում, 12"/50 Mark 8 գործիքի դետալները արտադրվել են Midvale Steel և Bethlehem Steel Corporation ընկերությունների կողմից։ Այնուհետև մասերը ուղարկվում էին Naval Gun Factory` վերամշակման համար, ապա ուղարկվում էին Watervliet Arsenal` հավաքման համար (մոտավորապես 65% պատրաստվածության), և միայն դրանից հետո նրանք վերադառնում էին Վաշինգտոն` վերջնական հավաքման և հաստատման համար։
Զենքն առաջին անգամ ստեղծվել է 1944 թվականին USS Alaska-ում (CB-1), «Ալյասկայի» տիպի գլխավոր հածանավը ։ Այս տիպի երկու կառուցված նավ ուներ ինը 12"/ 50 Մարկ 8 հրացաններից յուրաքանչյուրը։ Զենքերը տեղադրվել են եռյակով հրանոթային աշտարակներում։ Երկու աշտարակները գտնվել են հածանավի դիմացի մասում 7 մեկը՝ հետևամասի վրա՝ բավական տարածված «2-A-1» սխեմայով։
Այլ նախագծերի նավերի վրա 12"/50 Mark 8-ը չի տեղադրվել։


== Զենքի դիզայն ==

12"/50 Mark 8 ատրճանակը կշռում էր 55 273 կգ։ Այն կարող էր ապահովել արագ կրակոցների 2,4-ից մինչև 3 կրակոց մեկ րոպեի ընթացքում։ Mark 18 արկի համար հրաձգության առավելագույն հեռավորությունը 517,093 կգ քաշով 35 271 մետր է եղել 45° անկյան տակ կրակելու դեպքում։ Ամերիկյան 12" նախորդ սերնդի Mark 7 գործիքը, որն օգտագործվում էր Առաջին համաշխարհային պատերազմի ժամանակ «Վայոմինգ» տիպի գծանավերում, կարող էր 21 946 մետր երկարությամբ 390 կիլոգրամանոց արկեր նետել 15°անկյան տակ կրակելու դեպքում։ Հրաձգության հեռահարության և արկի զանգվածի զգալի բարելավումը, նախորդի համեմատությամբ, թույլ է տվել Mark 8-ը անվանել «այդ տրամաչափի ամենահզոր զենքը, որը երբևէ եղել է սպառազինության մեջ»։ «Սուպերծանր» զրահատեխնիկական պարկուճներով կրակոցները թույլ տվեցին, որ Mark 8-ը կողքի զրահի ներթափանցման արագությամբ բռնի նախորդ սերնդի ավելի մեծ 14"/50 զենքը և գերազանցի դրանց զրահապատ տախտակամածների ներթափանցման արագությամբ։
12"/50 Mark 8-ի բեռնախցիկը հավասարվել է 344 պայմանական մարտական կրակոցներին, ինչը 54-ով ավելի է եղել, քան 16"/50 Mark 7 հայտնի հրացանների համանման ցուցանիշը, որոնք տեղադրվում են «Այովա» տիպի գծանավերի վրա։


== Ծանոթագրություններ ==


== Արտաքին հղումներ ==
NavWeaps
Պեմզաբետոն

Պեմզաբետոն, թեթև բետոն, որում որպես լցանյութ օգտագործվում է պեմզան (բնական, խարամային)։ Ըստ նշանակման պեմզաբետոն լինում է ջերմամևկուսիչ (կիրառվում է, գլխավորապես, բազմաշերտ պատող կոնստրուկցիաներում), կոնստրուկտիվ-ջերմամևկուսիչ (օգտագործվում է, հիմնականում, պատի միաշերտ պանելներում) և կոնստրուկտիվ (նախատեսվում է շենքերի և կառույցների կրող կոնստրուկցիաների համար)։ Պեմզաբետոնի ծավալային զանգվածը 500—1800 կգ/մ³ է, սեղմման ամրությունը՝ 0,5—30 Մն/մ², ջերմահաղորդականության գործակիցը՝ 0,15—0,7 վտ/(մ-K)։ Պեմզաբետոնի առաձգականության մոդուլը սովորական (ծանր) բետոնի համեմատությամբ փոքր է (մոտ 2 անգամ)։
Սեն Ժան դ'Ալկապիե

Սեն Ժան դ'Ալկապիե (ֆր.՝ Saint-Jean-d'Alcapiès), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 260 մարդ, բնակչության խտությունը` 30.16 մարդ/կմ²։ Բնակավայրը զբաղեցնում է 8.62 կմ² տարածք։


== Աշխարհագրություն ==
Գտնվում է Փարիզ քաղաքից 550 կմ հարավ, Թուլուզ քաղաքից` 130 կմ արևելք, Ռոդեզ քաղաքից` 55 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 170 աշխատունակ (15-64 տարեկան)  բնակիչ, որոնցից ակտիվ էին 133-ը, իսկ ոչ ակտիվները` 37։ Ակտիվության ցուցանիշը կազմում է 78,2 %։ 133 աշխատունակ մարդկանցից աշխատել է 122 անձ (62 տղամարդ և 60 կին)։ Գործազուրկ են եղել 11 անձ (6 տղամարդ և 5 կին)։ 37 անաշխատունակներից 17-ը եղել են աշակերտներ կամ ուսանողներ, 17-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հնչյունաշար (այլ կիրառումներ)

Հնչյունաշար,

Հնչյունային որևէ համակարգի բոլոր հնչյունների կամ հիմնական աստիճանների վերընթաց կամ վարընթաց հաջորդականությունը։
Լադի բոլոր աստիճանների հաջորդականությունը (տես նաև Գամմա)։
Օբերտոնների հաջորդական շարքը՝ սկսած հիմնական հնչյունից (տես նաև Բնական հնչյունաշար)։
Որևէ նվագարանի կամ երգչական ձայնի՝ կատարման համար մատչելի հնչյունների հաջորդական շարքը (տես նաև Դիապազոն)։
Անովկա-Վիրովսկայա

Անովկա-Վիրովսկայա (ուկրաիներեն՝ Ганнівка-Вирівська), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Անովկա-Վիրովսկայա գյուղում բնակվում էր 680 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կինմավայամ

Կինմավայամ (ռուս.՝ Кинмаваям), գետ Կամչատկա թերակղզու հյուսիս-արևելյան մասում։ Գետի երկարությունը 29 կմ է։ Հոսում է Կարագինսկի շրջանում և Կամչատկայի երկրամասում։ Թափվում է Կարագինսկի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000312120000009332
Հիդրոլոգիական ուսումնասիրությունների կոդը
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իսարովկա

Իսարովկա (ռուս.՝ Исаровка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Միշինա Պենոմա գետի աջ ափում՝ 1,5 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Վետլուգա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400112110000041035
Հիդրոլոգիական ուսումնասիրությունների կոդը - 110004103
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հաղարջենի արևելյան

Հաղարջենի արևելյան (լատ.՝ Ribes orientale Dsf.), կոկռոշազգիների ընտանիքի, հաղարջենի ցեղի բույս։ 


== Նկարագրություն ==
Տերևաթափ թուփ է` 1,5-2 մետր բարձրությամբ, ընձյուղների բաց դարչնագույն և ճյուղերի մոխրագույն կեղևով։ Տերևները մանր են, մինչև 4 սմ երկարությամբ և լայնությամբ, հիմքում կտրված կամ սեպաձև, 3-5 աբլթակ, հաճախ կրկնակի ատամնաեզր, վերևի և ներքևի կողմից գեղձամազմզուկապատ, կոթունավոր և նստադիր։ Մազմզուկապատ են նաև տերևակոթունները, ծաղկաբույլերի առանցքը և ծաղկակիրը։ Ծաղիկները սպիտակ են, առաջացնում են 3 սմ երկարությամբ ողկույզներ։ Պտուղները գնդաձև են, կարմիր, մանր, մինչև 2-3 մմ։ Էկոլոգիական խումբը՝ IX: Մշակության հավանական շրջանները՝ 3, 5-10, 12-14, 16, 21, 26, 29, 31:


== Տարածվածություն ==
Տարածված է Կովկասում, Հյուսիսային Իրանում, Արևմտյան Հայաստանում։ Մեր հանրապետության տարածքում հանդիպում է Նոյեմբերյանի, Իջևանի, Շամշադինի շրջաններում, Սևանի ավազանում, Արարատյան դաշտում, Վայքում, Զանգեզուրում, որտեղ աճում է միջին և վերին լեռնային գոտիներում, քարքարոտ վայրերում, անտառներում։


== Կիրառություն ==
Որպես դեկորատիվ տեսակ պիտանի է ստորին և միջին լեռնային գոտիների համար։


== Ծանոթագրություններ ==
Տապիրամուտա

Տապիրամուտա (պորտ.՝ Tapiramutá), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իտաբերաբա գավառի կազմի մեջ։ Բնակչությունը կազմում է 19 519 մարդ՝ 2006 թվականի տվյալներով։ Գրավում է 663,870 կմ2 տարածք։ Բնակչության խտությունը՝ 29,4 մարդ/կմ²։ Քաղաքի տոնը նշվում է մայիսի 14-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 43.619.064,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.371,89 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,615 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ամանդա Սիդվալ

Ամանդա Կարոլինա Վիլհելմինա Սիդվալ (շվեդերեն՝ Amanda Carolina Vilhelmina Sidwall, հուլիսի 25, 1844(1844-07-25), Jakob and Johannes parish, Շվեդիա - հունվարի 11, 1892(1892-01-11), Jakob and Johannes parish, Շվեդիա), շվեդ նկարիչ։ Աշխատել է հիմնականում դիմանկարային ժանրում։


== Կենսագրություն ==
Ամանդա Սիդվալը ծնվել է 1844 թվականին Ստոկհոլմում։ 1860 թվականին նա իր քրոջ՝ Մաթիլդայի հետ միասին ընդունվեց Ստոկհոլմի արվեստի և արհեստների դպրոց (շվեդերեն՝ Slöjdföreningen): Երբ 1864 թվականին արվեստի ակադեմիան սկսեց կանանց ընդունելությունը և Ամանդան առաջիններից մեկն էր, որ ընդունվեց այնտեղ, միևնույն ժամանակ շարունակելով հաճախել արվեստի դպրոց։ 

Շվեդիայում ուսումն ավարտելուց հետո Ամանդան իր նկարիչ ընկերուհիներ Սոֆի Սյոդերգրենի և Աննա Նորդգրենի հետ մեկնեց Փարիզ։ Նա ընդունվեց Ժյուլիանի ակադեմիա, որտեղ Թոնի Ռոբերտ-Ֆլուրին դարձավ նրա ուսուցիչը։ Ռոբեր-Ֆլյորին բարձր գնահատեց Ամանդայի տաղանդը՝ հատկապես նշելով նրա գունայինի զգացողությունը։ Նա խորհուրդ տվեց նրան ցուցադրել իր աշխատանքները սալոնում, և Սիդվալը մասնակցեց 1880 և 1882 թվականների սալոններին՝ ներկայացնելով դիմանկարներ և ժանրային տեսարաններ։ Փարիզում նկարիչը գտավ նկարելու ավելի ազատ և համարձակ ձևեր, քան նախկինում՝ նախընտրելով այժմ լայն վրձիններ և մաքուր գույներ։

Չնայած Փարիզում կարիերան շարունակելու ցանկությանը, 1883 թվականին Սիդվալը վերադարձավ Ստոկհոլմ, քանի որ նրա մայրը օգնության կարիք ուներ տնային տնտեսությունը վարելու հարցում։ Դրանից առաջ նա Ժյուլիանի ակադեմիայում տեղավորեց իր աշակերտուհի Մինա Կարլսոն-Բրեդբերգին։ Ավելի վաղ՝ 1876 թվականին, նա նկարել էր Մինայի դիմանկարը, որը 1877 թվականին ներկայարել էր Արվեստի ակադեմիայի ցուցահանդեսում և քննադատողների կողմից գնահատվել որպես ցուցահանդեսի ամենահետաքրքիր աշխատանքներից մեկը։
Ստոկհոլմում Սիդվալը սկսեց նկարչություն դասավանդել, նախ իր հայրական տանը, ապա` իր սեփական արվեստանոցում։ Նա մասնակցել է նաև մի շարք գեղարվեստական  ցուցահանդեսների Շվեդիայում և Դանիայում։ Ամանդա Սիդվալը և նրա մայրը մահացել են 1892 թվականին գրիպի համաճարակից։ Նկարչի ստեղծագործությունները  երկար ժամանակ մոռացության էին մատնվել  և միայն 1942 թվականին՝ նրա մահվանից 50 տարի անց, նրա աշխատանքները առաջին անգամ ցուցադրվեցին Շվեդիայի ազգային թանգարանում։ 1980-ականներից սկսած Սիդվալի նկարները բազմիցս ցուցադրվել են կին նկարիչների ստեղծագործությունների ցուցահանդեսներում։


== Ծանոթագրություններ ==


== Գրականություն ==
Martin Olin Portraits and studies by Amanda Sidwall, Eva Bonnier and Hanna Hirsch Pauli // Art Bulletin of Nationalmuseum Stockholm. — 2016. — № 23. — С. 59—64.


== Արտաքին հղումներ ==
Birgitta Flensburg։ «Amanda Carolina Vilhelmina Sidwall»։ Svenskt kvinnobiografiskt lexikon (անգլերեն) 
«Amanda C V Sidwall»։ Svenskt biografiskt lexikon (շվեդերեն)
Տարածական քիմիա

Տարածական քիմիա, ստերեոքիմիա, քիմիայի բաժին, որը հետազոտում է մոլեկուլների տարածական կառուցվածքը և այդ կառուցվածքի ազդեցությունը նյութի ֆիզիկաքիմիական հատկությունների, ռեակցիաների ուղղության և արագության վրա։ Ուսումնասիրում է հիմնականում օրգանական նյութերը, կոմպլեքսային և ներկոմպլեքսային միացությունները։ Տարածական քիմիաի հիմնական հասկացություններն են ածխածնի ատոմի ասիմետրիկությունր, կոնֆիգուրացիան և կոնֆորմացիան։ Տարածական քիմիաի սկզբնավորումը խթանվեց լուծույթում օրգանական նյութերի օպտիկական ակտիվության հայտնաբերմամբ։ Լ․ Պաստյորը հայտնաբերեց գինեթթվի տարածական իզոմերները, մշակեց ռացեմատները օպտիկական իզոմերների բաժանելու եղանակ, նյութի օպտիկական ակտիվությունը բացատրեց մոլեկուլի ասիմետրիկությամբ (1848-1860 թվական)։
Սերանա դուս Կիլոբուս

Սերանա դուս Կիլոբուս գավառ (պորտ.՝ Microrregião Serrana dos Quilombos), գավառ Բրազիլիայում, մտնում է Ալագոաս նահանգի մեջ։ Մտնում է Ալագոաս նահանգի արևելյան մարզի մեջ։ Տարածքը՝ 1.801,20 կմ²։ Բնակչությունը կազմում է 146.573 մարդ, իսկ խտությունը 81,38 մարդ/կմ²։


== Գավառի կազմ ==
Գավառի կազմի մեջ են մտնում հետևյալ համայնքները.

Շան Պրետա
Իբատեգուարա
Պինդոբա
Սանտանա դու Մունդաու
Սան Ժոզե դա Լաժի
Ունիան դուս Պալմարիս
Վիսոզա
Կամենկա (Դեյմայի վտակ)

Անվան այլ կիրառումների համար տե՛ս՝ Կամենկա (այլ կիրառումներ)Կամենկա (ռուս.՝ Каменка), գետ Ռուսաստանում, հոսում է Կալինինգրադի մարզում և Պոլեսսկի շրջանում։ Գետաբերանը տեղակայված է Դեյմա գետի աջ ափին 10 կմ հեռավորության վրա։ Գետի երկարությունը 23 կմ է, ավազանի տարածքը 95,2 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, ջրատնտեսային տեղամասը՝ Բալթիկ ծովի ավազանն է Կալինինգրադի մարզում՝ առանց Նեման և Պրեգոլյա գետերի, ենթաավազանը՝ բացակայում է։ Գետի գետային ավազանը՝ Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000312104300010557
Հիդրոլոգիական ուսումնասիրությունների կոդը - 104301055
Ավազանի կոդը - 01.01.00.003
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդրեյ Սոլոմատին

Անդրեյ Յուրևիչ Սոլոմատին (ռուս.՝ Андрей Юрьевич Соломатин, սեպտեմբերի 9, 1975(1975-09-09), Մոսկվա, ԽՍՀՄ), ռուս ֆուտբոլիստ, պաշտպան, կիսապաշտպան։


== Կարիերա ==
Մոսկվայի «Տորպեդո» ակումբի ՕՌՄՊՄԴ-ի սան է։ Կարիերան բարդացրել են բազմաթիվ վնասվածքները։
Մասնակցել է 2002 թվականի աշխարհի առաջնությանը։
2007 թվականին ֆուտբոլային կարիերան ավարտելուց հետո զբաղվել է բիզնեսով։
Խաղացել է Հյուրերի ֆուտբոլային լիգայում՝ «ՌԲՖանս» սիրողական ակումբի կազմում։
2013 թվականի փետրվարից մինչև 2015 թվականը աշխատել է «Չերտանովոյի» ֆուտբոլային դպրոցում որպես երիտասարդական և պատանեկան թիմերի գլխավոր մարզչի օգնական։
2018 թվականի մայիսին սկսել է մարզել երեխաներին և պատանիներին Անդրեյ Սոլոմատինի ֆուտբոլային դպրոցում։


=== Սոլոմոտինի խաղերը Ռուսաստանի հավաքականի կազմում ===
Ընդհանուր պաշտոնական խաղեր՝ 13 խաղ / 1 գոլ, 8 հաղթանակ, 2 ոչ-ոքի, 3 պարտություն


== Ձեռքբերումներ ==
2003 թվականի Ռուսաստանի առաջնության հաղթող ԲԿՄԱ-ի կազմում,
Ռուսաստանի գավաթի դափնեկիր 1996, 1997, 2000, 2001, 2002 թվականներին,
Ռուսաստանի ազգային հավաքականի կազմում անցկացրել 13 խաղ՝ խփելով 1 գոլ,
Ռուսաստանի օլիմպիական հավաքականի կազմում անցկացրել է 3 խաղ,
2002 թվականի աշխարհի առաջնության մասնակից։


== Ծանոթագրություններ ==
Blackout Tuesday

Blackout Tuesday (անգլ.՝ Մթնեցման երեքշաբթի), երաժշտական արդյունաբերության տարրերի կոլեկտիվ ակցիա՝ ի նշան ռասիզմի և ոստիկանական բռնության դեմ բողոքի։ Ակցիան, որը կազմակերպվել է որպես պատասխան Ջորջ Ֆլոյդի, Ահմուդ Արբերիի և Բրեոնա Թեյլորի մահերին, տեղի է ունեցել երեքշաբթի՝ 2020 թվականի հունիսի 2-ին։ Դրան մասնակցել են նաև երաժշտության և կինոյի մի շարք հայտնի գործիչներ։ Նախագծին մասնակցող գործարարներին խորհուրդ է տրվում զերծ մնալ երաժշտության թողարկումից և այլ բիզնես գործառնություններից։


== Նկարագրություն ==
Գործողության կոչը նախաձեռնվել է Atlantic Records-ի մարքեթինգի ավագ տնօրեն Բրիանա Ագեմանգի և Ջամիլա Թոմասի կողմից։ Ինստագրամում օգտատերերը մասնակցում են նախագծին՝ հրապարակելով սև քառակուսու մեկ լուսանկար #blackouttuesday հեշթեգով։ Այնուամենայնիվ, որոշ օգտատերեր հրապարակել են լուսանկարն օգտագործելով #blacklivesmatter կամ #BLM (վերջինիս հապավումը) հեշթեգները։ Քանի որ Black Lives Matter-ի հետ կապված հեշթեգներն օգտագործվում են ակտիվիստների և այլ մասնակիցների կողմից շարունակվող բողոքի ակցիաների ժամանակ տեղեկատվության փոխանակման համար, սև քառակուսիների տեղադրումը սխալ հեշթեգով վտանգի տակ է դնում քննադատական տեղեկատվությունը և թարմացումները։
Բիզնեսը մասնակցում է ակցիային տարբեր ձևերով։ Սևամորթ ամերիկացիներին խնդրում են ոչ մի բան չգնել և չվաճառել իրենց տնտեսական ուժը և միասնությունը ցույց տալու համար։ Spotify-ը հայտարարել է, որ 8 րոպե և 46 վայրկյան տևողությամբ լռության պահ կավելացնի օրվա ընթացքում որոշ փոդքասթների և փլեյլիստների մեջ։


== Միջոցառումներ ==
Կազմակերպությունները, որոնք աջակցում են Blackout Tuesday-ին, ենթադրում են, որ այս օրը կարող է դառնալ ռասիզմի և հասարակության համար դրա հետևանքների մասին մտածելու հնարավորություն։ Մյուսները կարծում են, որ դա հնարավորություն է շեղվել աշխատանքից և կենտրոնանալ ուրիշներին օգնելու վրա։


== Ծանոթագրություններ ==


== Արտաքին հղումներ ==
Կազմակերպիչների վեբ կայք՝ #TheShowMustBePaused Archived 2020-06-03 at the Wayback Machine.
Ջիլ (գետ)

Ջիլ, գետ Գեղարքունիքի մարզում։ Սկիզբ է առնում Սևանի լեռների հարավարևմտյան լանջերից և համանուն գյուղից 4 կմ արևմուտքում թափվում Սևանա լիճ։ Երկարությունը՝ 10 կմ։


== Ծանոթագրություններ ==
Աասուկալդա

Աասուկալդա (էստ․՝ Aasukalda), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շառլոթ Դ'Ալեսիո

Շառլոթ Բրայար Քրիստինա Դ'Ալեսիո (անգլ.՝ Charlotte D'Alessio; ի ծնե՝ Բրայար Քրիստինա Դ'Ալեսիո; մայիսի 5, 1998(1998-05-05), Տորոնտո, Կանադա), կանադացի մոդել և բլոգեր։ Նա ուշադրության է արժանացել Կոաչելլա փառատոնում։


== Վաղ տարիներ և կարիերա ==
Դ'Ալեսիոն ծնվել է Կանադայի Տորոնտո քաղաքի հարուստ թաղամասում, առևտրային պրոդյուսեր Քրիստինա Ֆորդի և Ռիչարդ Դ'Ալեսիոյի ընտանիքում։ Ի սկզբանե նրա անունը Բրայար Դ'Ալեսիո էր։ Շառլոթը քույր ունի՝ Սամանթա Դ'Ալեսիո։
Դ'Ալեսիոն տեղափոխվել է Կանադայից Կալիֆոռնիա նահանգի Լոս Անջելես քաղաք իր հոր հետ (մայրն ապրում էր Անգլիայի Լոնդոն քաղաքում), որտեղ հաճախել է Բևեռլի Հիլզի ավագ դպրոցը։
Նա՝ մոդել Ջոզի Քանսեկոյի հետ միասին, հայտնաբերվել է լուսանկարիչ Բրայանտ Իսլաբայի կողմից։ Նրանց մասնակցությամբ լուսանկարչի աշխատանքները վիրուսային են դարձել և կիսվել են այնպիսի աստղերի կողմից, ինչպիսին է, օրինակ, The Weeknd-ը, և նաև տեղադրվել են նաև Կոաչելլայի պաշտոնական կայքէջում։
Դ'Ալեսիոն և իր մայրը հեռացել են միմյանցից, Երբ Դ'Ալեսիոն անսպասելիորեն հաջողության է հասել և որոշել է թողնել դպրոցը մոդելավորումով զբաղվելու համար։
Դ'Ալեսիոն հետազոտվել է Նյու Յորքի համալսարանի Գալաթայի անհատական ուսուցման դպրոցի կողմից։


== Ծանոթագրություններ ==
Քյարմաչաթաղ

Քյարմաչաթաղ(ադրբ.՝ Gərməçataq), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Տես նաև ==
Բաբեկի շրջան


== Արտաքին հղումներ ==
Քյարմաչաթաղ բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Սակալա (պատմական շրջան)

Անվան այլ կիրառումների համար տե՛ս՝ Սակալա (այլ կիրառումներ)

Սակալա (էստ․՝ Sakala), ժամանակակից Էստոնիայի ինը շրջաններից մեկը, պատմականորեն՝ Լիվոնյայի հյուսիս–արևմուտքում։ Համապատասխանում է ներկայիս Վալգամաա և Պյարնումաա նահանգների տարածքին։ Առաջին հիշատակությունները թվագրվում են 13–րդ դարին): Երկիրը գտնվել է Կիևյան Ռուսիայի ենթակայության ներքո մինչև 1061 թ․–ը, երբ Տարտու քաղաքը հրդեհվեց։ Լիվոնյան խաչակրաց պատերազմից հետո այն ընդգրկվել է Լիվոնյան համադաշնության կազմում։


== Ծանոթագրություններ ==
Նոր էջ

«Նոր էջ», գրական ժողովածու, լույս է տեսել 1935-1943 և 1958-1972 թվականներին, Թեհրանում՝ իրանահայ երիտասարդ ստեղծագործողների նախաձեռնությամբ։ Խմբագիրներ՝ Զորայր Միրզայան, Գալուստ Խանենց։ Տպագրել է իրանահայ արձակագիրների ու բանաստեղծների ստեղծագործություններ։ Երկարատև ընդմիջումից հետո 1999 թվականին Երևանում լույս է տեսել ժողովածուի 24-րդ համարը։
Սերգեյ Կրավեց

Սերգեյ Լեոնիդովիչ Կրավեց (ռուս.՝ Кравец, Сергей Леонидович, մարտի 8, 1962(1962-03-08), Մոսկվա, ԽՍՀՄ), ռուս փիլիսոփա, լրագրող, խմբագիր, մշակութային գործիչ, Ռուսական մեծ հանրագիտարանի պատասխանատու խմբագիր, ինչպես նաև եկեղեցա-գիտական կենտրոնի ղեկավար, «Ուղղափառ հանրագիտարանի» ֆոնդի  նախագահ։ Ռուս կրոնական փիլիսոփաների, ռուս ուղղափառ եկեղեցու պատմության հանրագիտարաննների հեղինակ։


== Կենսագրություն ==
Ծնվել է 1962 թվականի մարտի 8-ին Մոսկվայում՝ ռազմական թարգմանչի և ուսուցչի ընտանիքում։
Իր վկայությամբ` նա շատ լավ է ավարտել դպրոցը, որտեղ նա «ավելի հեշտությամբ է յուրացրել հումանիտար գիտությունները»։  «Ես սովորական երեխա էի։ Մենք բոլորս շատ ենք կարդացել»։ Սակայն, ըստ նրա, մինչև համալսարանի 3-րդ կուրսը նրա կրթությունը եղել է «ոչ համակարգային» և «մակերեսային». 

Այնուհետև, հատուկ սեմինարից սկսած, որը նվիրված էր ռուսական գրական քննադատությանը, նրա վրա սկսում է ազդեցություն թողնել  Իգոր Վինոգրադովը։ Միևնույն ժամանակ Կրավեցը հիշում է, որ շատ տարօրինակ ձևով է հանդիպել իր ապագա կնոջը, որի հետ նա ներկայացնում էր Մոսկվան Համառուսաստանյան ուսանողական օլիմպիադայում, որտեղ ինքը «դաժան կերպով ձախողում է», լուրջ քննության ժամանակ, իսկ կինը գրավում է երկրորդ տեղը։ «Ելքը մեկն էր՝ սկսել սովորել։ Ես պարզապես տեղափոխվեցի Պատմական գրադարան։ Բոլոր գրքերը կարդացի շատ մանրամասն գրառումներով․.. այդ ժամանակից ի վեր՝ քսան տարեկանից, ես սկսեցի ոչ թե պարզապես կարդալ ինչ պատահի, այլ պահել ինձ ինչ-որ համակարգվածության մեջ»։
1984 թվականին կարմիր դիպլոմով ավարտել է Լոմոնոսովի անվան պետական համալսարանի ՄՊՀ ժուռնալիստիկայի ֆակուլտետը։ Զբաղվել է ռուսական գրականությամբ, դիպլոմային աշխատանք է գրել է Ֆեոդոր Դոստոևսկու «Դևեր վեպի հիման վրա։ Նրա վրա մեծ ազդեցություն են թողել Ալեքսեյ Լոսովը և Իգոր Իվանովիչ Վինոգրադովը, որը հետագայում մկրտության ժամանակ դարձել է նրա կնքահայրը։ 
Համալսարանն ավարտելուց հետո ընդունվել է ԽՍՀՄ ԳԱ փիլիսոփայության ինստիտուտի ասպիրանտուրա։ Աշխատել է Պավել Ֆլորենսկու գեղագիտության մասին թեկնածուական ատենախոսության վրա, մտերմացել է նրա թոռների (մասնավորապես՝ վանահայր Անդրոնիկ Տրուբաչովի) հետ, սակայն թեկնածուականը այդպես էլ չի պաշտպանել։


== Ծանոթագրություններ ==
Աստերոիդների ցանկ (267601-267700)

Աստերոիդների ցանկ (267501-267600)  • Աստերոիդների ցանկ  • Աստերոիդների ցանկ (267701-267800)
 Աստերոիդների ցանկ (267501-267600)  • Աստերոիդների ցանկ  • Աստերոիդների ցանկ (267701-267800)
Պերպերյան վարժարան (Կահիրե)

Անվան այլ կիրառումների համար տե՛ս՝ Պերպերյան վարժարան (այլ կիրառումներ)
Պերպերյան վարժարան, ամենօրյա վարժարան Եգիպտոսում։ Հիմնվել է 1924 թվականին, Կահիրեում՝ Օննիկ և Շահան Պերպերյանների ջանքերով։ Կոստանդնուպոլսի նույնանուն միջնակարգ վարժարանի շարունակությունն էր։ Ունեցել է 9-ամյա գիշերօթիկ և ցերեկային բաժիններ։ Ընդունվել են 8-20 տարեկան պատանիներ (ընդհանուր թիվը՝ մինչև 120)։ Շրջանավարտներին իրավունք էր տրվում առանց քննության ընդունվել եվրոպական համալսարաններ։ 1933 թվականին նյութական դժվարությունների հետևանքով փակվել է։
Աղոջրիկ (գետ)

Աղոջրիկ, գետ Սյունիքի մարզում, Վարարակ գետի ձախ օժանդակը։ Սկիզբ է առնում Գորիս քաղաքից 3 կմ հյուսիս–արևելք գտնվող բլուրների լանջերից և քաղաքի մեջ միանում մայր գետին։ Երկարությունը 3,5 կմ է։


== Ծանոթագրություններ ==
Պակլավայամ

Պակլավայամ (ռուս.՝ Паклаваям), գետ Ռուսաստանում, Կամչատկայի երկրամասի հյուսիս-արևմտյան մասում։ Գետի երկարությունը 28 կմ է։ Հոսում է Կարագինովիի շրջանում, Կամչատկայի երկրամասում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը-19060000312120000008724
Հիդրոլոգիական ուսումնասիրությունների կոդը -
Ավազանի կոդը -19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==
Սուրբ Աստվածածին եկեղեցի (Քեսաբ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի (Քեսաբ), Հայ առաքելական եկեղեցի, գտնվում է Քեսաբի կենտրոնական թաղամասում, կառուցվել է 18-րդ դարում, երկու անգամ նորոգվել է՝ 1809 և 1880 թվականներին։


== Ճարտարապետություն ==
Եկեղեցին ուղղանկյուն եռախորան է, ունի երկու մուտք՝ հարավից և արևմուտքից։ Սրահը լուսավորվում է արևմտյան ճակատից երեք և հարավային ճակատից բացված չորս լուսամուտներով։ 1903 թվականին եկեղեցուն կցվում է արևմտյան զանգակատունը, իսկ 1970-ական թվականներին՝ արևելյանը։ 1950-ական թվականներին կառուցվել է գմբեթը, իսկ 1970-ականներին՝ երկաթբետոնե ծածկը։ Եկեղեցու որմերին և շրջաբակում առկա են բազմաթիվ արձանագրություններ։


== Ծանոթագրություններ ==
Զագրեբի համալսարան

Զագրեբի համալսարան (խորվ.՝ Sveučilište u Zagrebu, լատ.՝ Universitas Studiorum Zagrabiensis), ամենամեծ համալսարանը Խորվաթիայում, Կենտրոնական և Արևելյան Եվրոպայի ամենահին շարունակաբար գործող համալսարաններից է։ Ըստ Շանհայի համալսարանների ակադեմիական վարկանիշի՝ Զագրեբի համալսարանը դասվում է աշխարհի լավագույն 500 համալսարանների շարքում։


== Պատմություն ==
1669 թվականի սեպտեմբերի 23-ին կայսեր Լեոպոլդ I Համսբուրգը հրամանագիր է ստորագրում Զագրեբում ճիզվիտների ակադեմիա ստեղծելու մասին։ Փաստաթղթի համաձայն փիլիսոփայության ուսումնասիրությունը Զագրեբում ձեռք է բերում իրավական կարգավիճակ որպես Neoacademia Zagrabiensis և պաշտոնապես դառնում բարձրագույն ուսումնական հաստատություն։

1990 թվականին համալսարանը ստացել է ինքնավարություն և միացել է Բոլոնիայի գործընթացին։


== Կառուցվածք ==
Ներկայումս համալսարանն ունի 29 ֆակուլտետներ, 3 ակադեմիաներ, 3 կենտրոններ և 2 ուսանողական կենտրոններ։
Ֆակուլտետներ

Գյուղատնտեսագիտական ֆակուլտետ
Ճարտարապետական ֆակուլտետ
Քիմիական տեխնոլոգիաների ֆակուլտետ
Քաղաքացիական ճարտարագիտության ֆակուլտետ
էլեկտրական և համակարգչային տեխնիկայի ֆակուլտետ
Պարենի և կենսատեխնոլոգիայի ֆակուլտետ
Անտառային ֆակուլտետ
Գեոդեզիայի ֆակուլտետ
Գեոտեխնոլոգիական ֆակուլտետ
Գրաֆիկական արվեստի ֆակուլտետ
Ֆիզիկական կուլտուրայի ֆակուլտետ
Իրավունքի ֆակուլտետ
Մեքենաշինության և նավաշինության ֆակուլտետ
Մետալուրգիայի ֆակուլտետ
Հանքարդյունաբերության, երկրաբանության և նավթի արդյունահանման ֆակուլտետ
Կազմակերպման և ինֆորմատիկայի ֆակուլտետ
Դեղագործական և բիոքիմիական ֆակուլտետ
Փիլիսոփայության ֆակուլտետ
Քաղաքագիտության ֆակուլտետ
Բնական մաթեմատիկական ֆակուլտետ
Տեքստիլ արդյունաբերության ֆակուլտետ
Տրանսպորտային ֆակուլտետ
Անասանբուժական ֆակուլտետ
Տնտեսագիտական ֆակուլտետ, Տնտեսագիտության և բիզնեսի բարձրագույն դպրոց
Բժշկական ֆակուլտետ
Ատամնաբուժական ֆակուլտետ
Մանկավարժական ֆակուլտետ
Կաթոլիկ աստվածաբանության ֆակուլտետԱկադեմիաներ

Գեղարվեստի ակադեմիա
Դրամատիկական արվեստների ակադեմիա
Երաժշտական ակադեմիաՀամալսարանական կենտրոններ

Համալսարանական հաշվողական կենտրոն
Դուբրովնիկի խորացված ակադեմիական ուսումնասիրությունների կենտրոնՈւսանողական կենտրոններ

Զագրեբի ուսանողական կենտրոն
Վարանժդինի ուսանողական կենտրոնՀամալսարանին կից գործում է «Լիբեր» հրատարակչությունը։


== Գրականություն ==
Сокол, Смилько. Загребский университет, Либер, Загреб, 1987. - 217 стр.


== Ծանոթագրություններ ==


== Արտաքին հղումներ ==
Պաշտոնական կայքը
Հայաստանի Կարմիր գրքում գրանցված սողունների ցանկ

Սողուններ, որոնք գրանցված են ՀՀ Կարմիր գրքում, 19 տեսակներից և ենթատեսակներից կազմված ցանկ, որը ներկայացնում է Հայաստանի Հանրապետության Կարմիր գրքի վերջին՝ երկրորդ հրատարակության մեջ (2010) ներառված հազվագյուտ և անհետացող տեսակները։ 1987 թվականին ցանկում ներառված էր 11 տեսակի սողուն։
«Կարմիր գրքի» վերջին հրատարակությունը (գրքի վրա աշխատանքներ են տարվել 2007-2009 թվականներին) ստեղծվել է Հայաստանի գիտությունների ազգային ակադեմիայի, Երևանի պետական համալսարանի և գիտական այլ հաստատությունների փորձագետների կողմից։ Հայաստանի Հանրապետության Կարմիր գրքի երկրորդ հրատարակության մեջ ներառված է 452 տեսակի բույս, 40 տեսակի սունկ, 308 տեսակի կենդանատեսակ՝ 153 անողնաշարավոր և 155 ողնաշարավոր։


== Կրիաներ և մողեսներ ==


== Օձեր ==


== Ծանոթագրություններ ==
Սան Պաոլո Բել Սիտո

Սան Պաոլո Բել Սիտո (իտալերեն՝ San Paolo Bel Sito), կոմունա Իտալիայում՝ Կամպանիա մարզի Նեապոլի գավառում։ Սահմանակից է Լիվերի, Նոլա համայնքներին։
Բնակչությունը կազմում է 3371 մարդ, բնակչության խտությունը կազմում է 1686 մարդ/կմ²։ Զբաղեցնում է 2,97 կմ² մակերես տարածք։ Փոստային ինդեքս՝ 80030, հեռախոսային կոդ՝ 081։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
http://www.comune.sanpaolobelsito.na.it/ Archived 2013-07-15 at the Wayback Machine.
Այգ

Անվան այլ կիրառումների համար տե՛ս՝ Այգ (այլ կիրառումներ)Այգը Հայկական տոմարի համաձայն, ցերեկվա 12 ժամերից առաջինի անունն է։
Ըստ Գևորգ Ջահուկյանի, այգ նշանակում է այրել, լուսավորել։ Եվ ըստ Հրաչյա Աճառյանի, այգ նշանակում է առավոտ։


== Աղբյուր ==
Աիդա Սերոբյան

Աիդա Սերգեյի Սերոբյան (դեկտեմբերի 15, 1952(1952-12-15), քաղաք Մախարաձե (Վրաստան)), ազատամարտիկ, բուժքույր։ Կանանց հանրապետական հասարակական կազմակերպության հիմնադիր-նախագահ (1998 թվականից)։ Ավարտել է Երևանի բժշկակական ուսումնարանը (1981 թվական) և Երևանի դատական փորձագիտության և հոգեբանության ինստիտուտ (1999 թվական)։ 1992-1994 թվականներին եղել է Հաթերքի պարտիզանական ջոկատի, «Արցախ» փրկարարական ծառայության մասնակից։ 1990 թվականից՝ Հայաստանի ազգային անվտանգության նախարարության հատուկ մարտական ստորաբաժանման բուժքույր։ 1992-1994 թվականներին կամավոր մեկնել է Արցախ, մասնակցել Մարտակերտի, Աղդամի, Շուշիի, Քելբաջարի, Ֆիզուփի, Կուբաթլոփ, Զանգելնի, Ջաբրայիլի շրջանների և «Արծիվ» մահապարտների կազմում։ 1992 թվականի օզոստոսին մասնակցել է Չլդրան-Կիչան ու Վաղահաս գյուղերի ազատագրական և ինքնապաշտպանական մարտերին։ Պարգևատրվել է Հայաստանի և Արցախի «Մարտական ծառայության համար» մեդալներով։
2011 թվականին պարգևատրվել է Արիության մեդալով։


== Ծանոթագրություններ ==
Շան Բլեյք

Շան Սամանտա Բլեյք (անգլ.՝ Sian Samantha Blake, սեպտեմբեր 1972, Ուոլթեմսթոու, Մեծ Լոնդոն, Անգլիա, Միացյալ Թագավորություն - դեկտեմբեր 2015 կամ դեկտեմբերի 14, 2015(2015-12-14), Erith, London Borough of Bexley, Մեծ Լոնդոն,), բրիտանացի դերասանուհի և թատրոնի ռեժիսոր։


== Կենսագրություն և կարիերա ==
Շան Սամանտա Բլեյքը ծնվել է 1972 թվականի սեպտեմբերին Անգլիայի Լոնդոն քաղաքի Ուոլթհեմստոու շրջանում (Միացյալ Թագավորություն)՝ ճամայկացի Քորնել Լլոյդ Բլեյքի (1935-1990, մահացել է սրտամկանի ինֆարկտից) և Լինդել «Պենսի» Բլեյքի ընտանիքում, որոնք ամուսնալուծվել են,  երբ նա վեց տարեկան էր։ Նա ընտանիքի երեք երեխաներից ամենափոքրն էր։ Ունեցել է քույր՝ Ավուն (ծնվ․ 1964) և եղբայր՝ Ռոջերը։ Առաջին դերը ստացել է 1994 թվականին՝ այդ տարվա «Դժբախտ պատահար» սուրբծննդյան էպիզոդում՝ խաղալով բուլիմիա հիվանդությամբ տառապող աղջկա դերում։
Վիրաբուժությունում որպես քարտուղար աշխատելուց հետո Բլեյքը «Իսթ-Էնդայի բնակիչները» օպերայում ստացել է իր ամենահայտնի դերը՝ սոուլ երգիչ Ֆրենկի Պերը, որում նկարահանվել է 1996-1997 թվականներին։ Ի սկզբանե լսումների է ենթարկվել բուժքրոջ փոքր դերի համար, սակայն հրավիրվել է լսումների Ֆրենկիի ավելի երկարաժամկետ դերի համար այն բանից հետո, երբ տպավորել է սերիալի պրոդյուսերին։ Սկզբում ստորագրել է վեցամսյա պայմանագիր, սակայն հետագայում այն երկարացվել է։
Սերիալից հեռանալուց հետո Բլեյքը շարունակել է նկարահանվել հեռուստատեսությամբ, այդ թվում՝ «Բժիշկներ», «Մաքուր անգլիական սպանություն» և «Մոլոկոսոսոսներ» սերիալներում, նախքան մասնագիտությունից հեռանալը։ Ավելի ուշ դարձել է ժեստերի լեզվի ուսուցիչ և թարգմանիչ։
Բացի հեռուստատեսությունից և կինոյից, Բլեյքը նաև հայտնվել և ղեկավարել է մի քանի թատերական բեմադրություններ։ Խաղացել է «Ջո Գայ», «Սիրո անպտուղ ջանքերը» և «Տասներկուերորդ գիշեր» բեմադրություններում։ Ռեժիսորություն է արել Soho Theatre-ում «Օքսֆորդի փողոցը» և Almeida Theatre-ում «Թաղումը»։
Ունեցել է երկու որդի՝ Զաքարի Բիլալ Քենթ-Սիմփսոն (2007-2015) և Ամոն Բեն Ջորջ Քենթ-Սիմփսոն (2011-2015), Արթուր Սիմփսոն-Քենթից։ 2015 թվականի դեկտեմբերի 11-ին Բլեյքի մոտ ախտորոշվել է վերջնական փուլի շարժիչային նյարդային հիվանդություն՝ 2013 թվականի սեպտեմբերին առաջին անգամ նյարդաբանական ախտանշաններ ցույց տալուց հետո։
2015 թվականի դեկտեմբերի 16-ին Բլեյքը և իր երկու երեխաները անհետ կորել են։ Երեք շաբաթ անց նրանց մարմինները հայտնաբերվել են Լոնդոնի Էրիթ քաղաքի Բլեյքի տանը։ Նրա գործընկեր Արթուր Սիմփսոն-Քենթն իրեն մեղավոր է ճանաչել սպանությունների մեջ և 2016 թվականի հոկտեմբերին
դատապարտվել է ցմահ ազատազրկման։


== Ծանոթագրություններ ==